OzLabs/hebrew-wiki-articles huggingface dataset:
האמפי

האמפי (בקאנדה: ಹಂಪೆ, באנגלית: Hampi) היא עיירה במדינת קרנאטקה, הודו, אשר חלקים ממנה מוכרים כאתר מורשת עולמית.<ref name=":0"></ref> באזור בו שוכנת העיירה שכנה בעבר ויג'איאנגר, עיר הבירה של אימפריית ויג'איאנגר מהמאה ה-15,<ref></ref> וכיום העיירה מהווה מוקד עלייה לרגל של הדת ההינדואיסטית.

האמפי ממוקמת על גדות הנהר טונגבהדרה, מוקפת הרים של סלעי גרניט. העיירה במרחק של כ-348 קילומטר מבנגלור, בירתה של מדינת קרנאטקה, כ-385 קילומטר מהיידראבאד, בירתה של מדינת אנדרה פרדש, וכ-266 קילומטר מבלגאום. העיר הכי קרובה עם תחנת רכבת היא הוספט, כ-13 קילומטר מהעיירה.

צפונית לעיירה, מצידו השני של נהר הטונגבהדרה, היה בעבר אזור שנקרא "אי ההיפים" ("Hippie Island"). האזור הורכב ברובו מאכסניות ומסעדות, והיווה אזור פופולרי בקרב תרמילאים ישראלים בהודו, וחלק משביל החומוס. ב-2020 פונה האי לחלוטין בשל בניה לא חוקית, וכיום ממוקמות אכסניות ומסעדות בודדות בכפרים מסביב, אותן מפעילים חלק מפליטי האי.

כלכלתה של האמפי והכפרים מסביב נשענת בעיקר על חקלאות ותיירות. הגידולים העיקריים של תושבי האזור הם אורז, תירס, בננות, בוטנים, חמניות, קני סוכר וכותנה.

== אתר מורשת עולמי ==
באזור בו שוכנת האמפי והכפרים מסביב קיימים מונומנטים המוכרים כאתר מורשת עולמית על ידי ארגון אונסק"ו. כמעט כל המונומנטים הן משנים 1336 עד 1570, השנים בהן אימפריית ויג'איאנגר שלטה באזור ועיר הבירה שלה, ויג'איאנגר, שכנה היכן שכיום נמצאת האמפי. באזור יש כ-1,600 מונומנטים בשטח של 41.5 קמ"ר.<ref name=":0" />

רוב המונומנטים שייכים לדת ההינדואיזם. עם זאת, יש שישה מקדשים ומונומנטים השייכים לדת הג'ייניזם, ואף מסגד וקבר של דת האסלאם.<ref></ref>

=== מקדש וירופאקשה ===
זהו המקדש העתיק ביותר באזור ומוקד התיירות המרכזי. המקדש שייך לדת ההינדואיזם והיה קיים עוד מהמאה ה-11, הרבה לפני אימפריית ויג'איאנגר, אם כי בזמנה המקדש הורחב ושופץ.<ref name=":1"></ref>

כאשר האימפריה הובסה על ידי פולשים מוסלמים במהלך המאה ה-16 רוב המקדש הוחרב, כולל הפסלים והאמנות שבו.<ref></ref> אולם, המקדש ההרוס המשיך להוות מקום לפולחנים דתיים, ובתחילת המאה ה-19 התבצעו עבודות שיפוץ ושדרוג שהחזירו למקדש את מראהו.<ref name=":1" />

== קישורים חיצוניים ==

* 
* [https://whc.unesco.org/en/list/241/ קבוצת האנדרטאות בהאמפי] באתר אונסק"ו 
* [https://www.lametayel.co.il/backpackers/destinations/hampi-4192 האמפי לתרמילאים] באתר של רשת למטייל

== הערות שוליים ==

קטגוריה:קרנאטקה
קטגוריה:הודו: ערים
Kojo

Kojo (בעברית: קוג'ו) היא שפת תכנות וסביבת פיתוח משולבת (IDE) לתכנות וללמידה. יש בה תכונות רבות המאפשרות לחקור, ליצור וללמוד תכנות, מתמטיקה, גרפיקה, אומנות, מוזיקה, מדעים, אנימציה, משחקים, אלקטרוניקה וכו'.

קוג'ו היא תוכנת קוד פתוח. היא פותחה, ומפותחת כיום (נכון לשנת 2020) על ידי Lalit Pant, מתכנת ומורה מדהראדון, הודו. קוג'ו מספקת DSL לתחומי הלמידה השונים בה ולכן נחשבת לשפה המיועדת בעיקר למטרות חינוכיות. קוג'ו כתובה, ומבוססת על שפת התכנות scala. ממשק המשתמש הגרפי הנוכחי שלה מבוסס על Java swing.

גרסה קודמת הייתה מבוססת על Java NetBeans.

== קוג'ו בבתי ספר ==
קוג'ו שומשה בבתי ספר ובשיעורים בכל רחבי העולם, כגון:
* בית הספר "Himjyoti" בדהראדון, הודו.
* בית הספר היסודי "Cardinal Forest" בספרינגפילד , וירג'יניה, ארצות הברית.
* קולג' Diablo Valley בפלזנט היל, קליפורניה, ארצות הברית.
* תיכון Lady's Catholic בפרסטון, בריטניה.
* אירועים כמו Hack the Future ,Silicon Valley Code Camp ,CoderDojo, ו-Meetups.

== מימון ==
הפיתוח של קוג'ו ממומן בחלקו על ידי חברת Lightbend <ref>Lightbend, (ידועה גם בשמה הקודם Typesafe) היא חברה הנוסדה על ידי מרטין אודרסקי, היוצר של שפת התכנות סקאלה, Jonas Bonér, היוצר של התווכה Akka, ופול פיליפס בשנת 2011.</ref> ומחלקת מדעי המחשב של אוניברסיטת לונד, שם קוג'ו מוצגת לילדים ולמורים החדשים לעולם התכנות.

== ראו גם ==
* סקאלה (שפת תכנות)
* ג'אווה (שפת תכנות)

== קישורים חיצוניים ==
* 
* [http://fileadmin.cs.lth.se/cs/Personal/Bjorn_Regnell/project-learn-how-to-program.pdf מצגת של פרופסור ביורן רגנל, אוניברסיטת לונד]

==הערות שוליים==

קטגוריה:תוכנות הכתובות ב-Java
צפיפות קוונטית

הריכוז הקוונטי (נקרא גם לפעמים הצפיפות הקוונטית ומסומן ב n<sub>Q</sub>) הוא צפיפות החלקיקים במערכת (היחס בין כמות החלקיקים לנפח המערכת) שבה המרחק הבין חלקיקי הוא אורך הגל התרמי של דה ברולי. הריכוז הקוונטי מחושב לפי:

<big><math>n_Q = [\frac{M\tau}{2\pi\hbar^2}]^\frac{3}{2}</math></big>

כאשר - 

M מסת כל החלקיקים במערכת.

<math>\hbar</math> קבוע פלאנק המצומצם.

<math>\tau</math> הטמפרטורה היסודית של המערכת, מחושבת על ידי הכפלת הטמפרטורה ביחידות הסטנדרטיות בקבוע בולצמן (<math>\tau = k_B T</math>).

על מערכות בהן ריכוז החלקיקים גדול או שווה לריכוז הקוונטי נגיד כי הן נמצאות בתחום הקוונטי ובהן נוכל לצפות בתופעות המתוארות על ידי מכניקת הקוונטים, על יתר המערכות נגיד כי הן נמצאת בגבול הקלאסי. לדוגמה עבור מערכת המורכבת מגז פרוטונים בטמפרטורות החדר הריכוז הקוונטי הוא בסדר גודל של חלקיק אחד לאנגסטרם מקובה.

הריכוז הקוונטי תלוי בטמפרטורה. כיוצא מכך עבור טמפרטורות גבוהות רוב המערכות יהיו בגבול הקלאסי, למעט אלו שצפיפות החלקיקים בהן גבוהה מאוד (למשל ננס לבן).

עבור גז אידיאלי ניתן לכתוב את משוואת סקאר-טטרוד במונחים של הריכוז הקוונטי:
<math>\sigma = N[\frac{5}{2} +\ln(\frac{n_Q}{n})]</math>

כאשר - 
N מספר החלקיקים במערכת.
n צפיפות החלקיקים.
<math>\sigma</math> האנטרופיה היסודית של המערכת, מחושבת על ידי חילוק האנטרופיה הקונבנציונלית בקבוע בולצמן (<math>\sigma = \frac{S}{k_B}</math>)
בנוסף, גבול הקלאסי ניתן לחשב את פונקציית החלוקה של גז אידיאלי מונואטומי המורכב מ N חלקיקים בעלי ספין 0 בנפח V כ - <math>Z_N=\frac{(n_QV)^N}{N!}</math>

==לקריאה נוספת==
הרחבה על אורך גל דה ברולי - https://www.usna.edu/Users/physics/mungan/_files/documents/Scholarship/ThermalDeBroglie.pdf

==הערות שוליים==

קטגוריה:מכניקה
חוק קירכהוף לקרינה תרמית

[[גוסטב קירכהוף (1824 1887)]] 
בהעברת חום, חוק קירכהוף לקרינה תרמית הוא לפליטה ובליעה באורך גל ספציפי של גוף כלשהו בשיווי משקל תרמודינמי.

גוף בטמפרטורה T פולט קרינה אלקטרומגנטית. גוף שחור מושלם בשיווי משקל תרמודינמי בולע את כל הקרינה הפוגעת בו, ופולט קרינה על פי חוק מסוים עבור גוף שחור מושלם. חוק קירכהוף קובע כי: 

כאשר מקדם הבליעה חסר הממדים הוא הספק האור הנבלע בגוף ביחס להספק האור ההתחלתי, במצב שיווי משקל תרמודינמי, מכונה גם אבסורפטיביות.

בהסתכלות מעט שונה, ניתן לתאר את הספק הפליטה של גוף אטום כלשהו בעל צורה וממדים מסוימים בטמפרטורה מוגדרת, באמצעות גודל חסר ממדים המכונה אמיסיביות: היחס בין הספק הפליטה של הגוף להספק הפליטה של גוף שחור, באותם ממדים וצורה ובאותה טמפרטורה. בהגדרה זו, החוק של קירכהוף קובע בשפה פשוטה יותר:

 התנאי של שיווי המשקל התרמודינמי נחוץ כאן, מכיוון שהשוויון בין האמיסיביות והאבסורפטיביות אינו תקף בדרך כלל, כאשר הגוף לא נמצא בשיווי משקל תרמודינמי.

לחוק של קירכהוף יש תוצאה אחרת: האמיסיביות אינה יכולה להיות יותר גדולה מ - 1, (מכיוון שהאבסורפטיביות לא יכולה, מתוך שיקולים של שימור אנרגיה ), כך שלא ניתן להקרין יותר אנרגיה מגוף שחור בשיווי משקל.

== היסטוריה ==
לפני שהחוק של קירכהוף הוכר, נקבע באופן ניסיוני כי גוף שבולע טוב הוא גוף שפולט טוב, ולהפך. באופן טבעי, רפלקטור טוב חייב להיות קולט לא טוב. זו הסיבה למשל, ששמיכות מילוט מבוססות על ציפויים מתכתיים רפלקטיביים: הם מאבדים יחסית מעט חום מהקרינה. קירכהוף תיאר את החוק במאמריו בשנים 1859–1860.

התובנה הגדולה של קירכהוף הייתה להכיר באוניברסליות ובייחודיות של הפונקציה המתארת את הספק הפליטה של הגוף השחור, אך הוא לא ידע את צורתה או אופייה המדויק של אותה פונקציה. לורד ריילי וסר ג'יימס ג'ינס בשנים 1900–1905, ניסו לתאר זאת במונחים קלאסיים, והתוצאה הייתה חוק ריילי – ג'ינס, אשר התגלה כבלתי עקבי והניב את האסון האולטרה - סגול. הצורה הנכונה של החוק נוסחה על ידי מקס פלאנק בשנת 1900, בהנחת פליטה קוונטית של קרינה, והיא מכונה חוק פלאנק<ref>Kangro, H. (1970/1976).</ref>. חוק פלאנק סימל את התחלתה של מכניקת הקוונטים.

==קישורים חיצוניים==

*
==הערות שוליים==

קטגוריה:1859 במדע
קטגוריה:קרינה אלקטרומגנטית
מגדל כנסיית סלבדור

מבט ממגדל הפעמונים של מגדל כנסיית סלבדור
מגדל כנסיית סלבדור (בספרדית: Torre de la iglesia del Salvador), הוא מבנה עתיק בעיר טרואל במחוז טרואל, באראגון שבספרד. המגדל הוא דוגמה בולטת לאדריכלות בסגנון מודחאר. יחד עם כנסיות אחרות בעיר ובמחוז סרגוסה הוא מוגדר מ-1986 כחלק מאתר מורשת עולמית של אונסק"ו בשם אדריכלות מודחאר באראגון. הוא הוקם בתור הזהב של ממלכת אראגון במאה ה-14, כאשר עדיין הייתה אוכלוסייה מוסלמית בעיר בזכות הפריבילגיות שהעניק להם אלפונסו השני, מלך אראגון.

==תיאור==
המגדל ניצב על רחוב סלבדור, העובר תחתיו בקשת המחודדת שעליה עומד המגדל, מה שמאפשר לצדדים הפונים לרחוב להיות חופשיים מבניינים נספחים, בשונה מהצדדים האחרים של הבסיס, הלחוצים בין הבתים. הוא הוקם ליד כנסיית אל סלבדור. הדמיון עם מגדל כנסיית סן מרטין בולט לעין.

המגדל מחקה את מבנה המינרט של האל-מוואחידון עם שני מגדלים מרובעים קונצנטריים שביניהם נמצא גרם המדרגות. למגדל הפנימי שלוש קומות חופפות המכוסות בקמרון צלעות ומגדל פעמונים עם קשתות מחודדות. העיטורים החיצוניים כוללים קשתות מעורבבות, סריג אלכסוני וקרמיקה מזוגגת בצבעים ירוקים ולבנים. לצורך העלייה יש לטפס על 122 מדרגות, על הקירות המטויחים ניתן לראות גרפיטי מתקופת הבנייה.

לאחר סיום עבודות השחזור, בין 1991 ל-1993, הוא הפך למגדל מודחאר הראשון שאפשר היה לבקר בו בעיר טרואל. שלושת החדרים הפנימיים, כמו גם מגדל הפעמון ונקודת התצפית, מהווים את מרכז המידע על אדריכלות מודחאר בטרואל.

במהלך הרבעון הראשון של 2020 יכנס למחזור מטבע בערך 2 אירו עם תמונת המגדל על אחד מפניו.

==אתר מורשת עולמית==
האתר הוכרז כ"אתר אמנותי היסטורי" (Monumento histórico artístico), כיום "אתר של עניין תרבותי" (Bien de Interés Cultural). מגדל כנסיית סלבדור בטרואל הוכרז, יחד עם המכלול המונומנטלי של מבנים בסגנון מודחאר של העיר, אתר מורשת עולמית על ידי אונסק"ו בשנת 1986.

על פי ההכרזה:

==מרכז המידע על אדריכלות מודחאר בטרואל==
מגדל כנסיית סלבדור משכן בשלושת חדריו הפנימיים ובמגדל הפעמונים מיצגים להבנת אדריכלות מודחאר. התופעה החברתית בה היא נולדה, כמו גם החומרים ותהליכי הבנייה שהופכים אותה לסוג היחידי של אמנות ספרדית בלעדית, שהגיעה להתפתחות המקסימלית בעיר טרואל.
*חדר 3. המודחאר בטרואל. דגם בקנה מידה של טרואל במאה ה-14.
*חדר 2. המודחאר בזמן. חומרי בנייה.
*חדר 1. מודחאר בחלל. גאוגרפיה של מודחאר.

==קישורים חיצוניים==

*[https://www.aragonmudejar.com/teruel/pag/elsalvador1.htm מידע ותמונות על מגדל כנסיית סלבדור] 

==הערות שוליים==

קטגוריה:ספרד: אדריכלות
קטגוריה:טרואל
רפאל יאיר

רפאל (רָפַא) משה יאיר (28 בינואר 1922 – 11 באפריל 2015) היה אדריכל ישראלי.

==ביוגרפיה==
יאיר נולד בברלין בשנת 1922. מגיל צעיר עסק בציור ובפיסול ואף רכש ידע מוקדם באדריכלות. בשנת 1938 עלה לארץ ישראל במסגרת עליית הנוער והחל ללמוד בבית הספר החקלאי-דתי מקוה ישראל. בשנת 1940 סיים את לימודיו וקיבל את תעודת המודרניקה לחקלאות. יאיר הצטרף לגרעין הקיבוצים "אמונים" והיה אחד ממקימי קיבוץ "עין הנצי"ב", בו התמחה כבנאי.

יאיר הוכר בפנקס המהנדסים והאדריכלים כאדריכל בשנת 1963, אך עסק באדריכלות עוד קודם לכן. בשנת 1948 עסק בתכנון ערים במועצה המקומית בת ים, הוא תכנן מגורים ושיכונים במסגרת עבודתו בחברת "רסקו". בשנת 1950 עבד במטה חיל האוויר ביפו ובין השנים 1950–1952 ניהל את משרד האדריכלים "הורמן-אינציגר".

יאיר עסק בתכנון ועיצוב חנויות, פעוטונים, בתי מגורים לותיקים ובתי כנסת. הוא הוזמן לתכנן את בית הכנסת "ישורון" ברמת גן, והתוכניות יצאו לפועל בשנת 1962. יאיר עסק רבות בתכנון פרטי בניין, פרטי מסגרות, רהיטים וגופי תאורה, ואף תכנן את פרטי הבניין ב"בית ציוני אמריקה".

מלבד עבודתו כאדריכל, לימד בבית הספר "אורט" ועיצב לוגואים לממסדים וחברות, ועסק בציור קריקטורות.

היה נשוי לרחל, עובדת סוציאלית ילידת פולין, ממקימות "מטב". בשנת 1944 נולד בנם הבכור יורם (יָה-יָה) יאיר, לימים איש צבא ואלוף במיל'. ובשנת 1950 נולד בנם השני, גבי יאיר, לימים אדריכל גם הוא, אוצר וצייר.

==מבחר מעבודותיו==
<gallery>
Yeshurun.mayalevy2020.jpg|בית הכנסת "ישורון"
Villaaltmanscan.jpg|וילה "אלטמן"
פרטבנייןמטריה.jpg|פרט בניין של חנות למכירת מטריות
</gallery>

==הערות שוליים==

קטגוריה:אדריכלים ישראלים
קטגוריה:ישראלים ילידי גרמניה
קטגוריה:עולים בעליית הנוער
קטגוריה:בוגרי בית הספר החקלאי מקוה ישראל
קטגוריה:מעצבים ישראלים
קטגוריה:אנשי חינוך ישראלים
קטגוריה:עין הנצי"ב: אישים
קטגוריה:ישראלים שנולדו ב-1922
קטגוריה:ישראלים שנפטרו ב-2015
נמלת אש קטנה

נמלת האש הקטנה (שם מדעי: Wasmannia) היא סוג במשפחת הנמליים. ידועה גם בשם נמלת החשמל (Electric ant)<ref name="QldDPI01">[http://www.dpi.qld.gov.au/cps/rde/dpi/hs.xsl/4790_6453_ENA_HTML.htm Electric ant (Wasmannia auropunctata) webpage]. Accessed March 7, 2009</ref> ונחשבת על ידי מדינות רבות כזן הרסני, פולשני מאוד.<ref>[http://www.issg.org/database/species/search.asp?st=100ss&fr=1&str Global Invasive Species Database - No. 100 - Wasmannia auropunctata]</ref><ref></ref>

== מאפיינים ==
נמלה זעירה (1–2 מ"מ), כתומה, מקורה באזורים טרופיים בדרום אמריקה. המין Wasmannia auropunctata התפשט ברחבי העולם, פלש לאיי גלאפגוס, ואף לישראל. היא מתרבה בקינים מרובי מלכות, ומתפשטת ללא מעוף מלכות. העקיצה מאוד לא נעימה. נפוצה במדשאות, בין עלים יבשים ומתחת לאבנים. כמין פולש היא דוחקת מינים מקומיים של חרקים ופוגעת במגוון הביולוגי.

המלכות והזכרים מתרבים באמצעות שיבוט והפועלות נוצרות ברבייה מינית אשר שומרת על המגוון הגנטי של המושבה<ref></ref>.

הפועלות של נמלת האש הקטנה בעלות צבע אדום-כתום, וגודלן נע בין 1 ל-1.5 מ"מ בלבד. המלכות לעומתן גדולות בהרבה, עד חצי ס"מ, ומעט כהות יותר. בכל קן יכולות להימצא יחד בין מלכה אחת לעשרות רבות, וכן אלפים רבים של פועלות.

==נמלת האש הקטנה בישראל==
בישראל נצפו לראשונה נמלי אש בקיבוץ אפיקים שבעמק הירדן בשנת 2005<ref></ref>. בתחילה הן נמצאו בעיקר בתוך יישובים, אך לאחר מכן גם בשטחים פתוחים הסמוכים ליישובים. התפשטות הנמלה נמשכת ובקיץ 2009 אותרה גם במרכז הארץ, בערים שוהם, בית אריה, הוד השרון נתניה, הרצליה ותל אביב-יפו.

בשנת 2013 נמצאו נמלי האש בגולן, בגוש דן, בכרמיאל ובחיפה.

בשנת 2015 נמצאו נמלי אש במספר מוקדים בירושלים. המשרד להגנת הסביבה הוציא התראה מיוחדת בנושא.

גם בשנת 2019 נמצאו נמלי אש במספר מוקדים באזור ירושלים. המשרד להגנת הסביבה הוציא התראה על זיהוי מספר מוקדים במשתלות באזור ירושלים.

בסתיו 2020 נמצאו נמלי אש גם במספר קיבוצים ב.

== ראו גם ==
* נמלי אש

== קישורים חיצוניים ==

* [https://www.ramat-hanadiv.org.il/wp-content/uploads/2020/06/%D7%A0%D7%9E%D7%9C%D7%AA-%D7%94%D7%90%D7%A9-%D7%94%D7%A7%D7%98%D7%A0%D7%94-%D7%A1%D7%A7%D7%99%D7%A8%D7%AA-%D7%A1%D7%A4%D7%A8%D7%95%D7%AA_%D7%90%D7%A4%D7%A8%D7%99%D7%9C-2018.pdf ענב וידן ואיתי רנן, נמלת האש הקטנה - סקירת ספרות. פרסומי חטיבת מדע, רשות הטבע והגנים] - 2018
* 	
* [http://entomology.ifas.ufl.edu/creatures/urban/ants/little_fire_ant.htm נמלת אש קטנה, Wasmannia auropunctata], באתר UF / IFAS Creatures Featured
* מאיה סער, [https://www.mako.co.il/news-science/2021_q4/Article-a075d1883e55d71026.htm?utm_source=AndroidNews12&utm_medium=Share הפולשת: היצור הזעיר שמתחבא בכל פינה בישראל - ועוקץ], באתר N12, נובמבר 2021

== הערות שוליים ==

קטגוריה:בעלי חיים שתוארו ב-1893
קטגוריה:טקסונים שתוארו בידי אוגוסט פורל
קטגוריה:נמליים
קטגוריה:ברזיל: חרקים
יחסי אינדונזיה–פולין

יחסי אינדונזיה–פולין הם היחסים הדו-צדדיים בין אינדונזיה ופולין. לאינדונזיה ישנה שגרירות בוורשה ולפולין קיימת שגרירות בג'קרטה. מלבד דגלים אדומים-לבנים דומים, אינדונזיה ופולין חולקות מסלול דומה של היסטוריה באמצעות מהפכות מתמשכות, מלחמות לעצמאות ושמירה על אחדות לאומית.<ref name="JakartaPost"></ref> שתי המדינות הסכימו להרחיב את היחסים הדו-צדדיים בענפי המסחר, התרבות והחינוך, באמצעות תוכניות כמו הצגת תערוכות אמנות עד להציע תוכניות חילופי סטודנטים ולהעניק מלגות.

== היסטוריה ==
שגרירות אינדונזיה בוורשה
הקשרים ההיסטוריים בין פולין לאינדונזיה מתוארכים לתקופה הקולוניאלית של הודו המזרחית ההולנדית. בסביבות המאה ה-19 פולנים החלו לנדוד להודו המזרחית. שדה התעופה של מדן לשעבר פולוניה נקרא על שם פולין. שדה התעופה הוקם על מטע טבק שהיה בעבר בבעלות הברון מיכלסקי בשנת 1872, מהגר פולני שכינה את אחוזתו "פולוניה", שם לטיני לפולין.<ref name="USU"></ref>

היחסים הדיפלומטיים הדו-צדדיים כוננו רשמית בשנת 1955.<ref name="DPR"></ref>

== ביקורים רמי דרג ==
הביקור הראשון בדרגה הגבוהה מאינדונזיה היה ביקורו של הנשיא סוקרנו בפולין בשנת 1959, ו-44 שנים אחר כך ביקרה בתו הנשיאה מגוואטי סוקרנופוטרי בשנת 2003. הנשיא סוסיליו באמבאנג יודהויונו ערך גם ביקור ממלכתי בפולין בשנת 2013.<ref></ref> בתוך כך, הנשיא הפולני הראשון שביקר באינדונזיה היה הנשיא אלכסנדר קוושנייבסקי בשנת 2004<ref></ref> ואחריו הגיע ראש הממשלה מארק בלקה בשנת 2005. בינואר 2013 ביקרה משלחת הפרלמנט הפולנית בראשותו של קשישטוף קלוסובסקי את חבריהם לפרלמנט האינדונזי בג'קרטה.

== סחר והשקעה ==
בשנת 2011 היצוא הפולני לאינדונזיה הסתכם ב-1.1 טריליון רופי (121 מיליון דולר), ואילו היבוא הסתכם ב-6.6 טריליון רופי (720 מיליון דולר), מה שהפך את מאזן הסחר לטובה עבור אינדונזיה.<ref name="Antara"></ref> פולין מוכרת בעיקר מכונות, ציוד צבאי וכלי נשק וכימיקלים לאינדונזיה, תוך קניית פחם, טקסטיל, ריהוט עץ, שמן דקלים גולמי ומוצרים חקלאיים מאינדונזיה. בדרך כלל הריהוט שמוצאו באינדונזיה מסתיים בפולין ומייצא מחדש לשווקים אירופיים אחרים.<ref name="JakartaPost"></ref>

ההשקעה הפולנית באינדונזיה ברבעון הראשון של 2012 הגיעה ל-7 מיליון דולר במוצרי אלקטרוניקה ומכולות. בעוד שההשקעות הפולניות בכריית פחם, ריהוט וחקלאות הסתכמו ב-155 מיליון דולר.

== קישורים חיצוניים ==

== הערות שוליים ==
טום או'הלראן

תומאס צ'ארלס "טום" או'הלראן (באנגלית: Thomas Charles "Tom" O'Halleran; נולד ב-24 בינואר 1946) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת אריזונה בין השנים 2017–2023. בתחום המחוז שוכנת אומת נאוואחו לצד קהילות אינדיאניות רבות, מה שהופך את המחוז לבעל השיעור הגבוה ביותר של אוכלוסייה אינדיאנית בארצות הברית.

== ביוגרפיה ==
או'הלראן נולד וגדל בשיקגו שבאילינוי, והביא לידי גמר את לימודיו התיכוניים בתיכון פרובידנס סנט מל. הוא למד באוניברסיטת לואיס במשך שנה בטרם הצטרף אל מחלקת המשטרה של שיקגו . מאוחר יותר למד או'הלראן שנה באוניברסיטת דה-פאול. בשנים 1966–1975 שירת במשטרת שיקגו. לאחר מכן מונה למועצת המסחר של עיריית שיקגו, והפעיל עסק עצמאי תוך התמקדות בחוזים עתידיים בטווח של כעשר שנים.

או'הלראן, שהיה אז חבר המפלגה הרפובליקנית, כיהן בבית הנבחרים המדינתי של אריזונה בשנים 2001–2006. לאחר מכן נבחר לסנאט של אריזונה, הבית העליון של בית המחוקקים, כנציג מחוז הבחירה הראשון בשנים 2007–2009. בבחירות המקדימות שנערכו ב-2008, הפסיד לסטיב פירס. לאחר שפרש בעל כורחו מהפוליטיקה באריזונה, אירח או'הלראן תוכנית רדיו בתחנה "KAZM" שבעיר סידונה (Sedona). בבחירות 2014 נטש את שורות המפלגה הרפובליקנית משום שחלק על האידאולוגיה הרפובליקנית בנושאי חינוך, מים ורווחת ילדים. לאחר מכן התמודד על מושב בסנאט של אריזונה במחוז הבחירה השישי כעצמאי, והפסיד בפער זעום בן 3%.

ב-6 באוגוסט 2015 הודיע או'הלראן על מועמדותו לבית הנבחרים של ארצות הברית מטעם מחוז הקונגרס הראשון של אריזונה. הוא נימק את ההיפוך הפוליטי שלו כתוצאה מיחסו החיובי לממשלו של הנשיא ברק אובמה, ובמיוחד על תמיכתו בתקנות ממשלתיות שיגדילו את השימוש באנרגיית רוח ובאנרגיה סולארית. ב-30 באוגוסט 2016 גבר או'הלראן על מיגל אוליבאס בפריימריז הדמוקרטי וזכה במועמדות מפלגתו. בבחירות הכלליות ניצב בפני פול ביבו, השריף של מחוז פינאל, ומועמד המפלגה הירוקה ריי פאריש. הוא גבר על שניהם ברוב דחוק עם 51% מקולות הבוחרים.

דפוס הצבעותיו של או'הלראן בבית הנבחרים מעיד על עמדות ליברליות מתונות. הוא מבקר תכוף של ממשל הנשיא דונלד טראמפ, ולראייה יצא חוצץ נגד צו נשיאותי 13769 ונגד החלטת ממשל טראמפ לקטוע מימון פדרלי לסוכניות ממשלתיות אחרות כגון מִנהל הפיתוח הכלכלי. אחרי הטבח בתיכון דאגלס, או'הלראן, שתמך זה מכבר בעריכת בדיקות רקע מורחבות למבקשים להחזיק כלי נשק אך התנגד לאיסור על בעלות נשקי תקיפה, הצהיר שהוא עשוי לאמץ עמדה נוקשה יותר נגד שימוש בכלי נשק.

בבחירות 2022 הפסיד או'הלראן למועמד הרפובליקני אלי קריין לאחר שגרף 46.1% מקולות הבוחרים. כהונתו נחתמה עם התפזרות הקונגרס ה-117 של ארצות הברית בראשית ינואר 2023.

== קישורים חיצוניים ==

* 

* 

==הערות שוליים==

קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מאריזונה
קטגוריה:חברי בית המחוקקים המדינתי של אריזונה
קטגוריה:אמריקאים שנולדו ב-1946
עמק ויקינג

עמק ויקינג או עמק וייקינג (באנגלית: Viking Valley) הוא עמק בקצה הדרום-מזרחי של האי אלכסנדר, שבאנטארקטיקה.

העמק ממוקם לגדתו המזרחית של קרחון מארס.

דרך העמק זורם נחל המזין את אגם סיקרט.

== היסטוריה ==
=== גילוי ומיפוי העמק ===

העמק היה מושא המחקר של משלחת חקר קרחון מארס, בהנהגתו של ד. ד. וין-ויליאמס (D. D. Wynn-Williams) בעונת המחקר (הקיץ האנטארקטי) 1992–1993.

=== מקור השם ===

שמו של העמק ניתן לו בשנת 1993 על ידי הוועדה המייעצת לשמות אנטארקטיים של בריטניה.

השם ניתן בהתייחס לקרחון מארס ("מארס" הוא שמו האנגלי של כוכב הלכת מאדים) הסמוך, השם "ויקינג" נקרא על שם תוכנית ויקינג של נאס"א, תוכנית שבמסגרתה חיפשו חיים על מאדים בשנת 1976.

== ראו גם ==

* עמק אבליישן
* עמק אראטיק
* עמק בלמנייט
* עמק מוטונאי
* עמק פלאטאיירון

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:16065 עמק ויקינג] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15513&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR עמק ויקינג] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=16065&fid=antgeo_124 תצלום לוויין של אזור עמק ויקינג]

== הערות שוליים ==

ויקיניג
ויקינג
יחסי יפן–סודאן

יחסי יפן–סודאן הם היחסים הדיפלומטיים שבין יפן לבין הרפובליקה של סודאן.

== סקירה כללית ==
יפן והרפובליקה של סודאן מקיימות יחסים דיפלומטיים רשמיים. היחסים הדיפלומטיים שבין יפן לסודאן כוננו ב-6 בינואר 1956, יום הכרתה של יפן בעצמאותה של סודאן.

== ביקורים רמי דרג ==
=== מסודאן ליפן ===
* עומר אל-בשיר, נשיא סודאן (2008)

== נציגויות דיפלומטיות ==
שגרירות סודאן בטוקיו, בירת יפן
* יפן מיוצגת בסודאן בדרג השגרירות, באמצעות שגרירות רשמית שהיא מחזיקה בח'רטום, בירת המדינה.
* סודאן מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

== קישורים חיצוניים ==

* [https://www.mofa.go.jp/region/africa/sudan/data.html יחסי יפן–סודאן], באתר משרד החוץ היפני

== הערות שוליים ==
פרס הווידאו קליפים של MTV לאתר האינטרנט של אמן הטוב ביותר

פרס הווידאו קליפים של MTV לאתר האינטרנט של אמן הטוב ביותר<ref name=":0"></ref> הוענק פעם אחת בשנת 1999 במהלך אותו הטקס והופסק להיות מוענק לאחר מכן. את הפרס העניקו בתחילת הטקס באופן חד פעמי ומסיבה שטרם פורסמה, הופסק להיות מחולק.<ref name=":0" />

== זוכים ==
הזוכה בפרס הייתה הלהקה רד הוט צ'ילי פפרז, עבור אתר האינטרנט הרשמי שלה. המעצבת של האתר הייתה טרי וולס, אך היא עצמה לא נחשבת כזוכה בפרס, עקב כך שלא התווספה לקרדיטים של הזכייה.<ref name=":0" /> כמו כן, סטארלה אנג'ל אחראית לניהול אתר האינטרנט וגם היא לא נכללה בקרדיטים של הזכייה בפרס.

== מועמדויות ==
{| class="wikitable"
! שנה !! זוכה !! מועמדים\ות
|-
|1999
|רד הוט צ'ילי פפרז
|
* דייוויד בואי
* שריל קרואו
* לימפ ביזקיט
* ג'ניפר לופז
* מאסיב אטאק
* הסמאשינג פאמפקינס
|}

== קישורים חיצוניים ==
* 

== הערות שוליים ==

קטגוריה:פרסי הווידאו קליפים של MTV
אגם סיקרט (אנטארקטיקה)

אגם סיקרט (באנגלית: Secret Lake;מילולית: אגם סוד או אגם סודי) הוא אגם מי קרחונים מומסים, בסמוך לחוף המזרחי של האי אלכסנדר, שבאנטארקטיקה.

האגם ממוקם 3.2 קילומטרים ממערב למצוק ארס, 100 מטרים מעל הקצה המזרחי של קרחון מארס.

האגם ממוקם מצפון מערב לקרקס קרחוני ומוזן ממי הקרקס הנמסים.

הקרחון מוסתר בשל תנאי השטח, וניתן לראותו רק אם עומדים על הקרקס הקרחוני, או מהאוויר.

== היסטוריה ==
=== גילוי ומיפוי האגם ===

האגם מופה לראשונה על ידי סוכנות הסקר הבינלאומית של סוכנות הסקר הלאומית הבריטית (Ordnance Survey Overseas Directorate), בהתבסס על תצלומי לווין שניתנו להם על ידי נאס"א והסקר הגאולוגי של ארצות הברית.

=== מקור השם ===

שמו של האגם ניתן לו על ידי הוועדה המייעצת לשמות אנטארקטיים של בריטניה.

השם תיאורי, ומתייחס למיקום המבודד של האגם.

== ראו גם ==
* אגם אבליישן
* אגם הודג'סון
* אגם מוטונאי

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13519 אגם סיקרט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131393 אגם סיקרט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12968&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR אגם סיקרט] באתר הגאזט האנטארקטי המשווה SCAR של ממשלת אוסטרליה
* [https://www.yr.no/place/Antarctica/Other/Secret_Lake/ מזג אוויר נוכחי מעודכן באגם סיקרט]
** [https://www.yr.no/place/Antarctica/Other/Secret_Lake/long.html תחזית מזג אוויר עדכנית ארוכת טווח עבור אגם סיקרט]

== הערות שוליים ==

סיקרט
סיקרט
יחסי פורטוגל–שוודיה

שגרירות שוודיה בליסבון
יחסי פורטוגל–שוודיה הם היחסים הדו-צדדיים בין פורטוגל לשוודיה.

== היסטוריה ==
במהלך התקופה הוויקינגית פשטו הוויקינגים כמה פעמים על העיר ליסבון. במהלך מלחמת השיקום הפורטוגזית שפרצה בשנת 1640 ניסו הפורטוגזים להשיג תמיכה בסקנדינביה, ובשנת 1641 חתמו שתי המדינות על הסכם ידידות. במהלך מלחמת שבע השנים היו שתי המדינות במחנות מנוגדים, אולם כמעט ולא לחמו ישירות זו בזו. במהלך המלחמות הנפוליאוניות לחמו שתי המדינות נגד הקיסרות הצרפתית הראשונה, אולם בשל ריחוקם הגאוגרפי הם לא לחמו זו לצד זו בקרבות.

בשנת 1910 התרחשה מהפכת אוקטובר בפורטוגל שבה הודח מנואל השני, מלך פורטוגל והוקמה הרפובליקה הפורטוגזית הראשונה, וממלכת שוודיה הכירה בה ב-13 בספטמבר 1911. לאחר שהכריזה הקיסרות הגרמנית מלחמה על פורטוגל בשנת 1916, המדינה הסתבכה במלחמת העולם הראשונה, בעוד שוודיה נותרה נייטרלית. במהלך מלחמת העולם השנייה שתי המדינות הצליחו לשמור על הנייטרליות שלהן לאורך כל המלחמה. הם גם תמכו בפינלנד במהלך מלחמת החורף בעזרת משלוחי אספקה ומתנדבים. לאחר מלחמת העולם השנייה, פורטוגל הייתה ממקימי נאט"ו בשנת 1949, בעוד שוודיה נותרה נייטרלית במהלך המלחמה הקרה.

בשנת 1960 הצטרפו שתי המדינות לאיגוד הסחר החופשי האירופי. בשנות ה-60 תמכה שוודיה בתנועות השחרור באפריקה, בעוד פורטוגל לחמה להשארת מושבותיה בידיה. בשנת 1974 פרצה מהפכת הציפורנים בפורטוגל, שבה עברה פורטוגל לשלטון דמוקרטי, וב-11 במרץ 1975 חתמו פורטוגל ושוודיה בליסבון על הסכם שיתוף פעולה כלכלי וחברתי.

בשנת 1986 עזבה פורטוגל את איגוד הסחר החופשי האירופי והצטרפה ל, ובשנת 1995 הלכה שוודיה בעקבותיה. בשנת 2003, פורטוגל ושוודיה חתמו על הסכם למניעת מיסוי כפול ומניעת העלמות מיסים, לאחרונה במהלך ביקור ממלכתי דו-צדדי, נפגשו ראש ממשלת פורטוגל אנטוניו קוסטה ועמיתו השוודי סטפן לוון בשוודיה ב-3 באוקטובר 2016.

== יחסי סחר ==
לשכת המסחר הפורטוגזית AICEP מנהלת משרד קשר בשגרירות פורטוגל בסטוקהולם. כמו כן קיימת גם לשכת המסחר הפורטוגזית-שוודית בליסבון. בשנת 2016 נסחרו 1,287 חברות פורטוגזיות עם שוודיה. היקף הסחר הדו-צדדי בשנת 2016 היה 1.546 מיליארד אירו, כאשר עודף מאזן הסחר לטובת שוודיה היה 87.0 מיליון אירו.

בשנת 2016 ייבאה שוודיה סחורות ושירותים מפורטוגל בשווי 729.5 מיליון אירו (2015: 635.6 מיליון, 2014: 678.9 מיליון, 2013: 674.6 מיליון, 2012: 662.6 מיליון). חלק הסחורות עמד על 473.2 מיליון אירו, מתוכם 16.6% בגדים, 14.4% מכונות וציוד, 10.2% מינרלים ועפרות, 8.9% נעליים, 7.9% נייר, 7.0 % אוכל ו 6.5% בדי טקסטיל. חלק השירותים עמד על כ-256 מיליון אירו, כאשר למעלה ממחצית (143.8 מיליון אירו) הגיע מהוצאות התיירים השוודים בפורטוגל.

באותה תקופה ייבאה פורטוגל סחורות ושירותים בשווי 816.5 מיליון אירו משוודיה (2015: 765.8 מיליון, 2014: 751.1 מיליון, 2013: 586.7 מיליון, 2012: 600.9 מיליון). חלק הסחורות הסתכם ב-677.5 מיליון אירו, מתוכם 36.2% מוצרים חקלאיים, 15.4% מכונות וציוד, 11.4% מוצרים כימיים-תרופתיים, 9.0% כלי רכב וחלקי רכב, 8.5% נייר, 7.0% מוצרי מתכת ו-3.3% פלסטיק וגומי. חלק השירותים הסתכם ב-140 מיליון אירו.

זה הציב את שוודיה במקום ה-15 בסחר החוץ של פורטוגל בסחורות, הן ביבוא והן ביצוא. בסחר החוץ השוודי, פורטוגל דורגה במקום ה-30 ביבוא ו-32 ביצוא.

== נציגויות דיפלומטיות ==
* פורטוגל מחזיקה בשוודיה שגרירות בסטוקהולם וקונסוליה כללית בגטבורג.
* שוודיה מחזיקה בפורטוגל שגרירות בליסבון ו-3 קונסוליות בפארו, בפונטה דלגדה ופורטו.

== קישורים חיצוניים ==

== הערות שוליים ==
GN-z11

GN-z11 היא גלקסיה מוסחת לאדום, שנמצאת בקבוצת הכוכבים הדובה הגדולה שנתגלתה על ידי הקוסמולוג גבריאל ברמר. עד לשנת 2022, נחשבה הגלקסיה GN-z11 לגלקסיה העתיקה והרחוקה ביותר ביקום הנצפה,<ref name="discovery20160303"></ref> והיא נמצאת במרחק של כ־32 מיליארד שנות אור מכדור הארץ.<ref name="natgeo20160303"></ref> באותה שנה נתגלתה גלקסייה רחוקה יותר, בשם HD1.

GN-z11 היא בת 13.4 מיליארד שנים,<ref name="indep20160304"></ref> כלומר היא נוצרה כ־400 מיליון שנים בלבד אחרי המפץ הגדול.<ref name="nasa20160303"></ref><ref name="bbc20160303"></ref> כתוצאה מכך, המרחק של הגלקסיה שנוי במחלוקת בקרב האסטרונומים,<ref name="ucla20130802"></ref> שכן כיצד אור יכול לנוע מרחק של 32 מיליארד שנות אור בזמן של 13.4 מיליארד שנים בלבד,<ref name="assocpress20160303"></ref> כלומר המהירות במקרה הזה גדולה פי 3 ממהירות האור.<ref name="abcnet20160303"></ref>

== גילוי הגלקסיה ==
הגלקסיה זוהתה לראשונה על ידי צוות החוקר נתונים על קרינת הרקע הקוסמית. הגלקסיה נצפתה ונחקרה על די טלסקופי החלל האבל, שפיצר, צ'נדרה וניוטון, אשר השתתפו בתוכנית החוקרת את היווצרותן והתפתחותן של גלקסיות קדומות ביקום המוקדם . אחת הגלקסיות שחקרו והתמקדו הייתה GN-z11.

במרץ 2016 הכריז הצוות על מסקנות המחקר, שלפיהן הגלקסיה החדשה היא הרחוקה ביותר אשר אי פעם התגלתה, ונמצאת במגבלת המרחק האסטרונומי של טלסקופ החלל האבל. בנוסף לכך הודיעו שהגלקסיה היא העתיקה והמבוגרת ביותר ביקום הנצפה, אשר נוצרה ממש בתחילת היקום.

== קישורים חיצוניים ==

* 

==הערות שוליים==

קטגוריה:קבוצת הכוכבים הדובה הגדולה
קטגוריה:גלקסיות רחוקות
קטגוריה:גלקסיות רדיו
כפרה (שיר)

כפרה הוא סינגל שהוקלט על ידי היוטיובר והשחקן הישראלי קווין רובין, ביחד עם הזמר הישראלי רותם כהן. השיר יצא לאור ב-22 ביולי 2020, כסינגל שלא מתוך אלבום, על ידי חברת התקליטים NMC.

השיר הגיע למקום הראשון במצעד השבועי של מדיה פורסט.<ref></ref>

== רקע וכתיבה ==
השיר נכתב על ידי דולי ופן ויוני חרל"פ, והופק על ידי דולי ופן. השיר הוא שיר בסגנון הפופ, המשלב בתוכו גם אלמנטים של מוזיקה מזרחית.

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של רובין ב-22 ביולי 2020, בסמוך לצאת הסינגל עצמו.<ref name=":0"></ref> בקליפ ניתן לראות את רובין ורותם ברחבת ריקודים, לצד רקדנים וידוענים שונים, כדוגמת השחקן ניר חלפון.<ref name=":0" /> בתוך כשבוע, הצליח השיר לצבור סך של כמיליון צפיות.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL997008903917705171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת NMC יונייטד אנטרטיינמנט
יחסי מרוקו–תוניסיה

יחסי מרוקו–תוניסיה הם היחסים הדיפלומטיים בין ממלכת מרוקו לרפובליקה של תוניסיה. שתי המדינות חברות באו"ם.

== סקירה כללית ==
שתי המדינות חולקות היסטוריה משותפת, כחלק ממדינות המגרב בצפון אפריקה. שתי המדינות נשלטו על ידי קרתגו, האימפריה הרומית, שבטים ברברים, האימפריה המוסלמית, ומאוחר יותר האימפריה העות'מאנית וצרפת. בשנת 1956 זכו שתי המדינות בעצמאות, ועד מהרה הם כוננו יחסים דיפלומטיים. בשנת 2011 התרחשו בשתי המדינות מהפכות האביב הערבי, שהביאו לחילופי שלטון בתוניסיה ולרפורמות במרוקו. בשנת 2020 נפגש שר החוץ המרוקני, נאסר בוריטה, עם נשיא תוניסיה, קייס סעיד, והעביר מסר ממוחמד השישי, מלך מרוקו על חיזוק היחסים בין המדינות. כמו כן הם דנו בדרכים לפתרון מלחמת האזרחים השנייה בלוב, והכריזו שוב על נייטרליותם בסכסוך.

== נציגויות דיפלומטיות ==
* מרוקו מחזיקה בתוניסיה שגרירות בתוניס.
* תוניסיה מחזיקה במרוקו שגרירות ברבאט.

==קישורים חיצוניים==

== הערות שוליים ==
Processing

Processing היא ספריה גרפית וסביבת פיתוח משולבת בעלת קוד פתוח, אשר נבנתה בעיקר בשביל אמנות אלקטרונית, אמנות מדיה חדשה, וקהילות עיצוב ויזואלי עם המטרה ללמד אנשים ללא רקע בתכנות את העקרונות הבסיסיים בתכנות באופן גרפי.

Processing משתמשת בשפת התכנות העילית Java, בנוסף לכמה תוספות כגון מחלקות נוספות. היא גם מספקת ממשק משתמש גרפי (GUI) על מנת לפשט את שלבי הקומפילציה ( הידור ) והריצה. Processing וסביבת הפיתוח המשולבת שלה קדמו והיוו בסיס עבור פרויקטים מאוחרים יותר כגון Arduino ,Wiring ו-p5.js.

== היסטוריה ==
הפרויקט נוסד בשנת 2001 על ידי קייסי ריס ובן פריי, שהיו בעבר חלק מהקבוצה לאסתטיקה ומחשוב במעבדת המדיה של MIT. בשנת 2012 הם ייסדו את ה-"Processing Foundation" ביחד עם דניאל שיפמן (Daniel Shiffman), אשר הצטרף בתור מנהל פרויקט שלישי. ז'והנה חדוה הצטרפה לארגון בשנת 2014 בתור ה-Director of Advocacy.

במקור, כתובת האינטרנט של Processing הייתה proce55ing.net, משום שהדומיין processing היה תפוס. לבסוף, ריס ופריי רכשו את הדומיין processing.org. אף על פי שכתובת האינטרנט שונתה, processing עדיין משתמשת בשם p5 כקיצור.

== פיצ'רים ושירותים ==
Processing כוללת sketchbook, אלטרנטיבה מינימלית לסביבת פיתוח משולבת לארגון פרויקטים. כל sketch הוא בעצם תת-מחלקה של מחלקת <code>PApplet</code> ב-Java (בעבר היה תת-מחלקה של מחלקת Applet המובנית ב-Java), אשר מממשת את רוב הפיצ'רים ב-Java.

== דוגמאות ==
תוכנית Hello world פשוטה ב-Processing:<syntaxhighlight lang="java">
//This prints "Hello World." to the IDE console.
println("Hello World.");
</syntaxhighlight>דוגמה לתוכנית אחרת:<syntaxhighlight lang="java">
//Hello mouse.
void setup() {
 size(400, 400);
 stroke(255);
 background(192, 64, 0);
}

void draw() {
 line(150, 25, mouseX, mouseY);
}
</syntaxhighlight>

== פרסים ==
בשנת 2005 ריס ופריי זכו בפרס "Golden Nica" מ-Ars אלקטרוניקה בקטגוריית Net Vision על עבודתם ב-Processing.

בן פריי זכה בפסטיבל העיצוב הארצי בשנת 2011 הניתן על ידי מוזיאון קופר יואיט לעיצוב בקטגוריה של "Interaction Design".

== רישיון ==
הרישיון של ספריות הקוד של Processing הוא הרישיון הציבורי הכללי המוקטן של גנו ולסביבת הפיתוח המשולבת (ה-Sketchbook) יש את הרישיון הציבורי הכללי של גנו.

== פרויקטים קשורים ==

== ראו גם ==
* ג'אווה (שפת תכנות)
* JavaFX

== קישורים חיצוניים ==

* 
*[https://m.youtube.com/user/shiffman ערוץ היוטיוב] של Daniel Shiffman, מכיל עשרות סרטונים בהם הוא מתכנת יצירות שונות באמצעות Processing ו p5.js

==הערות שוליים==

קטגוריה:תוכנות אנימציה
קטגוריה:גרפיקה ממוחשבת
קטגוריה:תוכנה חוצת פלטפורמות
קטגוריה:שפות תכנות מונחות עצמים
קטגוריה:תוכנות שהושקו ב-2001
פליי רקורדס

פליי רקורדס (באנגלית: Play Records) היא חברת תקליטים ישראלית, שנוסדה בשנת 2006 על ידי יוסי גבסו, מנכ"ל החברה. נחשבת לאחת מחברות התקליטים הישראליות המובילות ביותר.

== היסטוריה ==
בשנת 2006 הקים יוסי גבסו את החברה. לאורך שנות פעילותה, ייצגה החברה אמנים בולטים רבים, בהם אייל גולן, משה פרץ, בעז שרעבי, קובי פרץ ועמיר בניון, ואף הייתה מפיצת DVD של כוכבי ילדים שונים, תחת המותג "פליי קידס", בהם חיפזון וזהירון וקופיקו ויובל שם-טוב (יובל המבולבל) ורינת גבאי וטוביה צפיר (סבא טוביה) ורועי עוז (רוי בוי) וחיים אוסדון (הדוד חיים) ומיקי מוכתר ומיכל הקטנה וגיא פרידמן וכן סדרות ילדים מצליחות שהופצו בידי החברה, בין היתר את ספר הג'ונגל, חיפזון וזהירון, הבאגיס, אגדות האחים גרים, ויפו הכלב המעופף וקופיקו וכן החברה מפיצה סדרות ותכנים מבית ערוץ הופ! וערוץ לולי מביניהם הטקטקים, וכן מחזות זמר והצגות ילדים והצגות מבית התיאטרון שלנו, כמו כן, המותג הפיץ בשנת 2009 את ה-DVD של מופע הפסטיגל.

פליי רקורדס היא המפיצה הישראלית הרשמית של חברת התקליטים ההולנדית ארמדה מיוזיק .

== מחלוקת ==
בשנת 2017 הגיש רוכש DVD של כוכב הילדים יובל המבולבל תביעה כנגד החברה וערוץ הופ!, בטענה שאורכו לא נכתב עליו. בסופו של דבר, בית המשפט קבע כי לערוץ הופ! אין קשר לדבר, אך אישר את התביעה כנגד החברה.

== קישורים חיצוניים ==
* 

== הערות שוליים ==

קטגוריה:חברות תקליטים ישראליות
נץ קולאריס

נץ קולאריס (שם מדעי: Accipiter collaris) הוא מין של עוף דורס מהסוג נץ, החי ביערות אמריקה הדרומית בקולומביה, ונצואלה, אקוודור ופרו. 

נץ זה הוא קרוב מבדיקה מולקולרית של ריצוף DNA למין נץ סופרקליוסוס ובעבר נחשב לתת-מין שלו, אך הוא הופרד ב-1860. את שמו קיבל על מבנה ה"קולר" הכהים שמצדדי הצוואר, המתמזגים עם נוצות הגב והכנפיים הכהות. הפנים צהובות עם מקור מעוקל גדול והבטן והחזה מסורטטים בשחור על רקע לבן. הרגליים ארוכות והטפרים הגדולות שחורות. אורך הנץ כ-43 ס"מ ומוטת כנפיו מגיעה לאורך של 65 עד 68 ס"מ. כמו אצל רוב הדורסים, הנקבות גדולות מעט מהזכרים.

הנץ הוא שוכן יערות טרופיים וסובטרופיים לאורך צפון אמריקה הדרומית ובהם מחפש טרף. ניזון מעופות קטנים מותר וממכרסמים. כנפיו מותאמות למעבר ותמרון נמרץ בין ענפי עצים, התאמה אופיינית של דורסי-יערות, החיים בסבך העלים הצפוף.

נץ זה מצוי ב"קרבה לסיכון" לפי הרשימה האדומה של IUCN, עקב הפגיעה בבית גידולו בטבע.

==קישורים חיצוניים==

== הערות שוליים ==

קטגוריה:בעלי חיים שתוארו ב-1860
קטגוריה:טקסונים שתוארו בידי פיליפ סקלטר
קטגוריה:נץ (סוג)
קטגוריה:קולומביה: עופות
קטגוריה:ונצואלה: עופות
יחסי אינדונזיה–נורווגיה

יחסי אינדונזיה–נורווגיה כוננו רשמית בשנת 1950. מאז אינדונזיה ונורווגיה משתפות פעולה בתחומים כמו אקלים ואנרגיה, דמוקרטיה וזכויות אדם, סוגיות פוליטיות בינלאומיות וסחר. שתי המדינות סיכמו על הקמת שותפות אסטרטגית נגד עוני ושינוי אקלים, וגם בקידום דמוקרטיה וסובלנות.<ref name="NOREmb1"></ref> אינדונזיה מחזיקה בנורווגיה שגרירות באוסלו ואילו נורווגיה מחזיקה באינדונזיה שגרירות בג'קרטה.

חלה התגברות של הקשר בין שתי המדינות לאחר התגובה ההומניטרית לצונאמי באוקיינוס ההודי בדצמבר 2004 שגבה את חייהם של 84 נורווגים. בשנת 2013 חלה עלייה משמעותית של התיירים האינדונזים שביקרו בנורווגיה, ובכל שנה ישנם יותר מאלף סטודנטים נורווגיים שמבקרים בבאלי כדי ללמוד את התרבות הבלינית.<ref name="SCANDAsia"></ref>

== היסטוריה ==
שגרירות אינדונזיה ב[[אוסלו]]
היחסים הדו-צדדיים בין אינדונזיה לנורווגיה החלו עוד לפני הקמת הרפובליקה האינדונזית. עוד בשנת 1906 הוקמה בבטאוויה (כיום ג'קרטה), איי הודו המזרחיים ההולנדיים, קונסוליית כבוד נורווגית. לאחר מלחמת העצמאות של אינדונזיה, נורווגיה הייתה בין המדינות הראשונות שהכירו בריבונות אינדונזית, ובעקבותיה הקימו קשרים דיפלומטיים מייד ב-25 בינואר 1950, באמצעות הסמכה משגרירות נורווגיה בבנגקוק.<ref name="NOREmb2"></ref> אינדונזיה פתחה את משלחתה באוסלו בשנת 1950, אך היא נסגרה בספטמבר 1960. ב-27 באפריל 1971 הוקמה רשמית שגרירות תושב נורווגיה בג'קרטה. אינדונזיה הקימה את שגרירותה באוסלו בשנת 1982.<ref name="INAEmb2"></ref>

== יחסים כלכליים ==
היחסים הכלכליים בין אינדונזיה לנורווגיה ממוקדים במיוחד בתחום האנרגיה, הימי והדייג. שווי הסחר הדו-צדדי הגיע ל-353.79 מיליון דולר בשנת 2010, 309.52 מיליון דולר בשנת 2011, ו-321.88 מיליון דולר בשנת 2012. הייצוא האינדונזי לנורווגיה כולל ביגוד, הנעלה, ריהוט, מכשירי תקשורת, מכשיר אופטי ותבלינים. בעוד שהייצוא הנורווגי לאינדונזיה בעיקר הוא סלמון נורווגי, בשנת 2012 ייבאה אינדונזיה 4,000 טונות מהם. באינדונזיה, נורווגיה השקיעה סקטורים שונים הכוללים תעשיות דיג, נייר, כימיה ומתכת, בנייה, סחר ותיקון, הובלה, אחסנה ותקשורת, וענפי נדל"ן.<ref name="INAEmb1"></ref> עד כה השקיעה נורווגיה 650 מיליון דולר באינדונזיה. נכון לשנת 2014 היו כ-20 חברות נורווגיות שנכחו ופעלו באינדונזיה.

== שיתוף פעולה סביבתי ==
בשנת 2011 הנשיא סוסיליו באמבאנג יודהויונו הוציא מורטוריום לשנתיים על היתרי ייעור חדשים עבור כבול ויערות ראשוניים, לאחר שממשלת נורווגיה הבטיחה מיליארד דולר בסיוע לשימור.<ref name="jakartaglobe1"></ref>

== ביקורים רמי דרג ==
נשיא אינדונזיה סוסיליו באמבאנג יודהויונו ביקר בנורווגיה בשנת 2006 ובמאי 2010. ואילו ראש ממשלת נורווגיה ינס סטולטנברג הגיע פעמיים לאינדונזיה בשנת 2007. בנובמבר 2012 ביקרו באינדונזיה יורש העצר הנורווגי הוקון מגנוס ונסיכת הכתר מטה מאריט.

==קישורים חיצוניים==

== הערות שוליים ==
יחסי אינדונזיה–איסלנד

יחסי אינדונזיה–איסלנד הם היחסים הדיפלומטיים בין אינדונזיה לבין איסלנד.

== היסטוריה ==
שתי המדינות כוננו יחסים דיפלומטיים בשנת 1983, ושיתוף הפעולה הדו-צדדי מתקיים במיוחד בתחום הגאותרמי והדייג.

== נציגויות דיפלומטיות ==
* אינדונזיה מחזיקה באיסלנד קונסוליה כללית ברייקיאוויק.
* איסלנד מחזיקה באינדונזיה קונסוליה כללית בג'קרטה.

== הערות שוליים ==
אמאסיה (יבשת)

אמאסיה היא יבשת-על עתידית אפשרית שעלולה להיווצר בעקבות מיזוג אסיה וצפון אמריקה. תחזית זו מסתמכת לרוב על העובדה כי הלוח הפסיפי כבר מפחיתה תחת אירואסיה וצפון אמריקה, תהליך שאם ימשיך באותה מידה יביא בסופו של דבר לסגירת האוקיינוס השקט.<ref>Wilkins, Alasdair. "[http://io9.com/5744636/a-geological-history-of-supercontinents-on-planet-earth A Geological History of Supercontinents on Planet Earth]" at io9. 27 Jan 2011. Accessed 22 July 2014.</ref> בינתיים, בגלל הרכס המרכז אוקייני האטלנטי, צפון אמריקה תידחף מערבה. לפיכך, האוקיינוס האטלנטי בשלב מסוים בעתיד יהיה גדול יותר מאשר האוקיינוס השקט. בסיביר, הגבול בין הלוחות האירואסייתים והצפון אמריקאי היה נייח במשך מיליוני שנים. השילוב בין גורמים אלה יביא לשילוב של צפון אמריקה עם אסיה, ובכך תיווצר יבשת-על. מחקר בפברואר 2012 צופה כי אמאסיה תיווצר על הקוטב הצפוני, בעוד כחמישים עד 200 מיליון שנה.<ref>Smith Kerri, [http://www.nature.com/news/supercontinent-amasia-to-take-north-pole-position-1.9996 Supercontinent Amasia to take North Pole Position], Nature.com, 8 Feb 2012</ref>

== תרחישים אלטרנטיביים ==
הפליאולוג רונלד בלייקי תיאר את 15 עד 100 מיליון השנים הבאות של ההתפתחות הטקטונית כמושבתת למדי וצפויה<ref name="achyblakeyheart">Manaugh, Geoff &&nbsp;al. [https://www.theatlantic.com/technology/archive/2013/09/what-did-the-continents-look-like-millions-of-years-ago/279892/ "What Did the Continents Look Like Millions of Years Ago?"] in The Atlantic online. 23 Sept 2013. Accessed 22 July 2014.</ref> אך שום יבשת-על לא תיווצר במסגרת זו. מעבר לכך, הוא מזהיר כי התיעוד הגאולוגי מלא בתזוזות בלתי צפויות בפעילות הטקטונית ההופכות תחזיות נוספות ל"מאוד מאוד ספקולטיביות". בנוסף לאמאסיה, שלוש יבשות-על היפותטיות אחרות : "פנגיאה פרוקסימה" של כריסטופר סקוטיס ו"נובופנגיאה"; שתוארו לראשונה בכתבה במגזין ניו סיינטיסט מחודש אוקטובר 2007.<ref name="NewSci2"></ref> אוריקה היא גם אחת מארבע יבשות העל שצפויות להיווצר בתוך 200 מיליון שנה<ref></ref>.

==ראו גם==
*טקטוניקת הלוחות
*נדידת היבשות
* פנגיאה פרוקסימה
*אוריקה

== לקריאה נוספת ==
* Nield, Ted, Supercontinent: עשרה מיליארד שנים בחיי כדור הארץ שלנו, הוצאת אוניברסיטת הרווארד, 2009, 
==קישורים חיצוניים==
*

== הערות שוליים ==

קטגוריה:יבשות עתידיות
אוריקה

אוריקה היא תצורה עתידית אפשרית של יבשת-על. זוהי אחת מארבע יבשות העל שצפויות להיווצר בתוך 200 מיליון שנה. האחרות הן פנגיאה פרוקסימה, אמאסיה ונובופנגיאה. ההשערה של אוריקה נוצרה על ידי חוקרים במגזין הגאולוגי<ref></ref> בעקבות מחקר של האיחוד הגיאופיזי האמריקני שקשר בין כוח גאות והשפל למחזור יבשות העל.<ref></ref> המחקר ציין כי "כאשר לוחות טקטוניים מחליקים, שוקעים ומעבירים את יבשות כדור הארץ ליצירת שטחי יבשת גדולים, או יבשות-על, אגני האוקיינוס נפתחים ונסגרים במקביל. כאשר אגנים אלו משנים צורה, הם יכולים לקבל צורות המגבירות ומעצימות את הגאות והשפל שלהם."

== היווצרות ==
על פי השערת אוריקה, גם האוקיינוס האטלנטי וגם האוקיינוס השקט ייסגרו, ואוקיינוס חדש יחליף את שניהם. ההשערה קובעת כי השבר הפאן-אסייתי החותך כעת מהודו לאזור הארקטי, יפצל את אירואסיה לשניים ליצירת האוקיינוס החדש. התנועה הצפונית הנוכחית של אוסטרליה ואנטארקטיקה תגרום להם להתנגש במזרח אירואסיה ויבשת אמריקה לסגירת האוקיינוס השקט, ואילו מערב אירואסיה ואפריקה יתנגשו עם אמריקה בצד השני לסגירת האוקיינוס האטלנטי.

== תרחישים אלטרנטיביים ==
הפליאוגולוג רונלד בלייקי תיאר את 15 עד 85 מיליון השנים הבאות של ההתפתחות הטקטונית כמושבתת למדי וצפויה, ללא היווצרות על-יבשת.<ref name=":0"></ref> מעבר לכך, הוא מזהיר כי התיעוד הגאולוגי מלא בתזוזות בלתי צפויות בפעילות הטקטונית ההופכות תחזיות נוספות לתחזיות "מאוד מאוד ספקולטיביות". שלוש יבשות-על היפותטיות &#x2014; "אמאסיה", "פנגיאה פרוקסימה" של כריסטופר סקוטיס של, ו"נובופנגיאה" של רוי ליברמור &#x2014; תוארו לראשונה בכתבה במגזין ניו סיינטיסט מחודש אוקטובר 2007.<ref name="NewSci"></ref>

==ראו גם==
*טקטוניקת הלוחות
*נדידת היבשות

== קישורים חיצוניים ==
* [https://qph.fs.quoracdn.net/main-qimg-0cd458d6f78f806e7505f1af686ebb5d Four possible future supercontinents]

== הערות שוליים ==

קטגוריה:יבשות עתידיות
קטגוריה:יבשות
נובופנגיאה

צורה היפותטית של נובופנגיאה.
נובופנגיאה או נובופנגאה (יוונית-לטינית עבור "פנגיאה החדשה") היא יבשת על עתידית אפשרית שהונחה לראשונה על ידי רוי ליברמור בסוף 1990. היא מניחה שבעתיד תהיה סגירה של האוקיינוס השקט,<ref>Wilkins, Alasdair. "[http://io9.com/5744636/a-geological-history-of-supercontinents-on-planet-earth A Geological History of Supercontinents on Planet Earth]" at io9. 27 Jan 2011. Accessed 22 July 2014.</ref> התקרבות של אוסטרליה למזרח אסיה, ותנועה צפונה של אנטארקטיקה.

== תרחישים אלטרנטיביים ==
הפליאולוג רונלד בלייקי תיאר את 15 עד 100 מיליון השנים הבאות של ההתפתחות הטקטונית כמושבתת למדי וצפויה<ref name="achyblakeyheart">Manaugh, Geoff &&nbsp;al. [https://www.theatlantic.com/technology/archive/2013/09/what-did-the-continents-look-like-millions-of-years-ago/279892/ "What Did the Continents Look Like Millions of Years Ago?"] in The Atlantic online. 23 Sept 2013. Accessed 22 July 2014.</ref> אך שום יבשת-על לא תיווצר במסגרת זו. מעבר לכך, הוא מזהיר כי התיעוד הגאולוגי מלא בתזוזות בלתי צפויות בפעילות הטקטונית ההופכות תחזיות נוספות ל"מאוד מאוד ספקולטיביות". בנוסף לנובופנגיאה, השנייה יבשות-על היפותטיות אחרות - "אמאסיה" ו"פנגיאה פרוקסימה" של כריסטופר סקוטיס - שתוארו לראשונה בכתבה במגזין ניו סיינטיסט מחודש אוקטובר 2007.<ref name="NewSci"></ref>

==ראו גם==
*טקטוניקת הלוחות
*נדידת היבשות

== לקריאה נוספת ==
* Nield, Ted, Supercontinent: עשרה מיליארד שנים בחיי כדור הארץ שלנו, Harvard University Press, 2009, 

== הערות שוליים ==

קטגוריה:יבשות עתידיות
אלביון לאולאנדר

אלביון לאולאנדר (באנגלית : Albion Lowlander) הוא אוטובוס דו קומתי מתוצרת יצרנית הרכב הסקוטית Albion Motors אשר יוצר בין השנים 1961–1967

"אלביון מוטורס" נרכשה על ידי "ליילנד מוטורס" ("Leyland Motors" ) בשנת 1951. כלי רכב המשיכו לייצר תחת המותג "אלביון" עד 1972, לאחר מכן המשיכו לייצר, אך נמכרו תחת המותג "ליילנד". ייצור כלי הרכב במפעל Albion לשעבר באזור סקוטסטון ("Scotstoun" ) בגלאזגו שבסקוטלנד נמשך עד שנת 1980.

=="אלביון לאולאנדר"==
* יוצרו 274 יחידות
* מנוע דיזל
* 1 דלת קדמית ליד קשת הגלגלים
* מסלול כניסה שקוע בסיפון התחתון באמצעות מדרגה
* בלמי אוויר דו מעגלים
* תמסורת חצי אוטומטית פניאוציקלונית
===דגמים===
* "LR1"
* "LR3"
* "LR5"
* "LR7"

==גלריה==
<gallery mode="packed" heights="120">
קובץ:Focus bus.jpg | "אלביון לאולאנדר"
קובץ:Highland Omnibuses bus AL41 (BCS 256C), GVVT open day 14 Oct 2012.jpg | "אלביון לאולאנדר"
קובץ:Ex East Midland Lowlander D171,171NVO.jpg | "אלביון לאולאנדר"
קובץ:Highland Omnibuses bus AL41 (BCS 256C), SVBM 19 Aug 2012.jpg | "אלביון לאולאנדר"
קובץ:Western SMT bus KN1795 (UCS 659), 2009 Glasgow Vintage Vehicle Trust open day (1).jpg | "אלביון לאולאנדר"
קובץ: Ex East Midland Lowlander D174.jpg| "אלביון לאולאנדר"
קובץ:Western SMT bus KN1795 (UCS 659), Perth, 1 July 2015.jpg | "אלביון לאולאנדר"
</gallery>

==ראו גם==
* אלביון CX22S
* אלביון נימבוס

==קישורים חיצוניים==

* 

==הערות שוליים==

קטגוריה:דגמי אוטובוסים
קטגוריה:אוטובוס דו-קומתי
קטגוריה:כלי רכב המיוצרים בסקוטלנד
קטגוריה:כלי רכב שהושקו ב-1961
ויליאם פרנק באקלי

וליאם פרנק באקלי (באנגלית: William Francis Buckley; 24 בנובמבר 1925 – 27 בפברואר 2008) היה סופר ואיש תקשורת אמריקאי, שהשפיע רבות על התנועה השמרנית בארצות הברית.

==ביוגרפיה==
ויליאם פרנק באקלי נולד בניו יורק. בהיותו ילד הוא נדד עם המשפחה למקסיקו, קונטיקט, פריז ולונדון בה למד בבית הספר. אחרי מספר שנים הוא חזר למקסיקו, שם היו רוב עסקיו של אביו.

בשנת 1943 הוא התחיל לימודים באוניברסיטה הלאומית האוטונומית של מקסיקו. לאחר שנת הלימודים הוא התגייס לצבא ארצות הברית. במהלך מלחמת העולם השנייה הוצב בבסיסים שונים ברחבי ארצות הברית.

בשנת 1945 לאחר סיום השרות הצבאי ויליאם באקלי התחיל לימודים באוניברסיטת ייל. הוא למד כלכלה, היסטוריה ומדעי המדינה. בשנת 1950 הוא סיים את לימודיו.

בשנת 1951 ויליאם פרנק התחיל את שרותו ב-CIA והוצב בתחנה במקסיקו סיטי.

בשנת 1950 הוא התחתן והיה נשוי תקופה ארוכה עד לפטירת אשתו בשנת 2007 לאחר מחלה קשה. כריסטופר באקלי הוא בנם.

בשנת 1951 כתב באקלי את ספרו הראשון, "God and Man at Yale", שהציב אותו בצד השמרני של המפה הפוליטית. בשנת 1955 ייסד את הירחון National Review והיה עורכו הראשי עד שנת 1990.

במהלך שנות ה-50 ושנות ה-60 של המאה ה-20 התנגד באקלי למתן זכויות שוות לאפרו-אמריקאים. בהמשך הוא התנגד לדעות של ג'ורג' וולאס ותמך בפעולות של מרטין לותר קינג.

באקלי התנגד לקומוניזם ותמך במשטרו של פרנקו בספרד ובהפיכה הצבאית בצ'ילה.

בשנת 1965 התמודד על משרת ראש העיר ניו יורק אך זכה רק ב-13.4% מהקולות.

בשנים 1966–1999 שימש מנחה תוכנית הטלוויזיה Firing Line.

כתב יותר מ-30 ספרי ריגול שזכו לפרסים.

== קישורים חיצוניים ==

* [https://archives.yale.edu/repositories/12/resources/4822 פרסומים של ויליאם באקלי]
* 
* 

קטגוריה:אבירי מסדר מלטה
קטגוריה:אנשי ה-CIA
קטגוריה:בוגרי אוניברסיטת ייל
קטגוריה:זוכי פרס הספר הלאומי האמריקאי
קטגוריה:מקבלי מדליית החירות הנשיאותית
קטגוריה:סופרי מתח ואימה אמריקאים
קטגוריה:אמריקאים שנולדו ב-1925
קטגוריה:אמריקאים שנפטרו ב-2008
קטגוריה:חברי אחוות הגולגולת והעצמות
ארפאש

ארפאש (בהונגרית: Árpás) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם בארפאש מספר התושבים נמצא בירידה. כך, בשנת 1990 חיו בכפר 353 תושבים, ובשנת 2019 רק 242 תושבים.

==יהודי ארפאש==
בארפאש חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|20
|502
|-
|1910
|17
|
|-
|1920
|4
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
צ'יקוואנד

צ'יקוואנד (בהונגרית: Csikvánd) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם בצ'יקוואנד מספר התושבים נמצא בירידה. כך, בשנת 1990 חיו בכפר 580 תושבים, ובשנת 2019 רק 495 תושבים.

==יהודי צ'יקוואנד==
בצ'יקוואנד חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|12
|889
|-
|1910
|2
|
|-
|1920
|4
|
|-
|1930
|4
|
|-
|1941
|3
|943
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
פודאן NC

פודאן NC (באנגלית : Foden NC) הוא אוטובוס דו קומתי מתוצרת יצרנית הרכב הבריטית Foden Trucks אשר יוצר בין השנים 1978–1975 בבריטניה.

=="פודאן NC"==
* "פודאן" הייתה בעיקר יצרנית משאיות, אם כי בנתה גם שלדת אוטובוס בעבר. בעוד שבמחוזות הצפון הייתה יצרנית גופי אוטובוס, ובנתה עבודות גוף על גבי שלדה שיוצרו על ידי חברות אחרות
* יחידות שיוצרו
* מנוע דיזל
* 76 מושבים
* 1 דלת כניסה - קדמית, כניסה באמצעות מדרגה
===חברות תחבורה שרכשו "פודאן NC"===
* "Transport for Greater Manchester" - רכשה 2 יחידות
* "West Yorkshire Metro" - רכשה 1 יחידה
* "West Midlands Passenger Transport Executive" - רכשה 1 יחידה
* "South Yorkshire Passenger Transport Executive" - רכשה 1 יחידה
* "Derby City Transport" - רכשה 1 יחידה
* "Potteries Motor Traction" - רכשה 1 יחידה

==קישורים חיצוניים==

* 
* 
* 

==הערות שוליים==

קטגוריה:דגמי אוטובוסים
קטגוריה:אוטובוס דו-קומתי
קטגוריה:כלי רכב בריטיים
קטגוריה:כלי רכב שהושקו ב-1975